“เงินบาท” วันนี้เปิดตลาด 33.50 บ. แนะผู้นำเข้าซื้อสกุลเงินต่างประเทศ เพื่อป้องกันเสี่ยง
“เงินบาท” วันนี้เปิดตลาด 33.50 บ. แข็งค่าจากปิดตลาดวานนี้ที่ระดับ 33.60 บ. ชี้กรอบเคลื่อนไหว 33.35 - 33.65 บ./ดอลลาร์ แนะผู้นำเข้าซื้อสกุลเงินต่างประเทศเพื่อป้องกันความเสี่ยง และผู้ส่งออกขายที่ระดับเหนือ 33.70 บ.
“เงินบาท” วันนี้เปิดตลาด 33.50 บ. แข็งค่าจากปิดตลาดวานนี้ที่ระดับ 33.60 บ. ชี้กรอบเคลื่อนไหว 33.35 - 33.65 บ./ดอลลาร์ แนะผู้นำเข้าซื้อสกุลเงินต่างประเทศ เพื่อป้องกันเสี่ยง
8 ก.พ. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(8 ก.พ.66) เปิดตลาด 33.50 บาท/ดอลลาร์ แข็งค่าขึ้นเมื่อเทียบกับราคาปิดตลาดเมื่อวานที่ระดับ 33.60 บาท/ดอลลาร์
โดยค่าเงินดอลลาร์อ่อนค่าลงเมื่อเทียบกับสกุลเงินหลัก ปรับตัวรับถ้อยแถลงของนายเจอโรม พาวเวล ประธานธนาคารกลางสหรัฐ (เฟด) ซึ่งระบุว่า เงินเฟ้อในสหรัฐเริ่มชะลอตัวลง ซึ่งมองว่าเฟดกำลังส่งสัญญาณผ่อนคลายการปรับขึ้นอัตราดอกเบี้ย
ขณะที่วานนี้นักลงทุนต่างชาติเทขายทั้งตลาดพันธบัตรและตลาดหุ้นไทย จำนวน 1,158 ล้านบาท และ 2,685.74 ล้านบาท ตามลำดับ
โดยมองกรอบค่าเงินบาทวันนี้เคลื่อนไหวที่ ระดับ 33.35 – 33.65 บาท/ดอลลาร์ แนะนำผู้นำเข้าควรซื้อเงินตราต่างประเทศ เพื่อป้องกันความเสี่ยง ส่วนผู้ส่งออกขายเงินตราต่างประเทศที่ระดับเหนือ 33.70 บาท/ดอลลาร์